b'\n_START_ARTICLE_\nSplo\xc5\xa1no dovoljenje GNU\n_START_PARAGRAPH_\nSplo\xc5\xa1no dovoljenje GNU, v angle\xc5\xa1\xc4\x8dini GNU General Public License (GPL) je zelo uporabljena licenca za prosto programje. Napisal jo je Richard Matthew Stallman za projekt GNU. Zadnja razli\xc4\x8dica licence (razli\xc4\x8dica \xc5\xa1t. 3) je bila objavljena leta 2007. Obstaja tudi modificirana razli\xc4\x8dica licence imenovana GNU Lesser General Public License (GNU LGPL ali kar LGPL), ki ni tako stroga v razmerju do odprtega programja in je prvotno bila mi\xc5\xa1ljena kot licenca za programske knji\xc5\xbenice._NEWLINE_Nekaj \xc4\x8dasa nazaj smo dobili tudi slovenski prevod verzije 2, ki jo je prevedel Roman Maurer.\n_START_SECTION_\nZgodovina\n_START_PARAGRAPH_\nGPL licenco je napisal Stallman, prvotno je bila namenjana za uporabo s programi, nastalimi pod okriljem projekta GNU. Zasnovana je na licenci za zgodnje razli\xc4\x8dice programskih paketov GNU Emacs, GNU Debugger, GNU Compiler Collection, ... in ker je vsak program imel svojo verzijo licence, je bila njegova ideja ustvariti licenco, ki bo splo\xc5\xa1no uporabna za vse programe. Tako je nastala prva verzija lecence GPL leta 1989._NEWLINE_Ve\xc4\x8dina programov \xc5\xa1e uporablja razli\xc4\x8dico GPL v2, ki je bila objavljena leta 1991. Richard Stallman je napisal tudi licenco GNU Lesser General Public License (LGPL), ki ni tako stroga v razmerju do odprtega programja. Prvotno so jo uporabljali kot licenco za programske knji\xc5\xbenice._NEWLINE_V za\xc4\x8detku leta 2006 je Richard Stallman za\xc4\x8del pisati licenco GPL v3, ki je iz\xc5\xa1la 1. julija 2007. Med procesom priprave je pri\xc5\xa1lo do mnogih nesoglasij. Eno bolj odmevnih je bilo, da izvorna koda jedra operacijskega sistema GNU/Linux najverjetneje ne bo izdana pod GPL 3, saj je le-ta manj stroga in omogo\xc4\x8da komercialno rabo programov, podobno kot LGPL. 3. in 2. razli\xc4\x8dica licence vklju\xc4\x8dujeta tudi pogoj: If you include code under this license in a larger program, the larger program must be under this license too, ki pa ju naredi nezdru\xc5\xbeljive. Tako avtor v svojem programu, ki je licenciran kot GPLv2, ne more vklju\xc4\x8diti kode iz programa licenciranega kot GPL v3 in obratno. Eden izmed komentarjev na nezdru\xc5\xbeljivost je bil, da bila dovoljena izjema za razli\xc4\x8dne verzije te iste licence. Nezdru\xc5\xbeljivost pa ne pomeni tega, da na operacijskem sistemu licenciranem kot GPLv2 ne bi mogel poganjati programa licenciranega z GPLv3.'